Document ID: 32006R1242

ΚΑΝΟΝΙΣΜΌΣ (ΕΚ) αριθ. 1242/2006 ΤΗΣ ΕΠΙΤΡΟΠΉΣ
της 17ης Αυγούστου 2006
για την τροποποίηση του κανονισμού (ΕΚ) αριθ. 1555/96 περί λεπτομερειών εφαρμογής του καθεστώτος σχετικά με την εφαρμογή των πρόσθετων δασμών κατά την εισαγωγή, στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 33 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2200/96, και ιδίως το άρθρο 33 παράγραφος 1, ορίζει σαφώς τους όρους που πρέπει να πληρούνται για να επιβάλλει η Επιτροπή πρόσθετους δασμούς. Για λόγους σαφήνειας και ασφάλειας του δικαίου, η ίδια διατύπωση πρέπει να χρησιμοποιείται στο άρθρο 3 παράγραφος 1 του κανονισμού (ΕΚ) αριθ. 1555/96 της Επιτροπής, της 30ής Ιουλίου 1996, περί των λεπτομερειών εφαρμογής του καθεστώτος σχετικά με την εφαρμογή των πρόσθετων δασμών κατά την εισαγωγή στον τομέα των οπωροκηπευτικών (2).
(2)
Ο κανονισμός (ΕΚ) αριθ. 1555/96 προβλέπει έλεγχο των εισαγωγών των προϊόντων που αναφέρονται στο παράρτημά του. Ο έλεγχος αυτός πρέπει να πραγματοποιείται σύμφωνα με τους λεπτομερείς κανόνες που προβλέπονται στο άρθρο 308δ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, περί καθορισμού ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3).
(3)
Για την εφαρμογή του άρθρου 5 παράγραφος 4 της συμφωνίας για τη γεωργία (4) η οποία συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης και βάσει των πιο πρόσφατων διαθέσιμων στοιχείων για το 2003, το 2004 και 2005, πρέπει να αναπροσαρμοστούν οι ποσότητες ενεργοποίησης των πρόσθετων δασμών για τα μήλα.
(4)
Συνεπώς, ο κανονισμός (ΕΚ) αριθ. 1555/96 πρέπει να τροποποιηθεί αναλόγως.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 παράγραφος 1 του κανονισμού (ΕΚ) αριθ. 1555/96 αντικαθίσταται από το ακόλουθο κείμενο:
«1. Σε περίπτωση που διαπιστωθεί ότι, για προϊόν και περίοδο εφαρμογής που αναφέρεται στο παράρτημα, η ποσότητα που τέθηκε σε ελεύθερη κυκλοφορία υπερβαίνει την αντίστοιχη ποσότητα ενεργοποίησης, η Επιτροπή επιβάλλει πρόσθετο δασμό, εκτός εάν οι εισαγωγές δεν ενδέχεται να διαταράξουν την κοινοτική αγορά ή εάν οι επιπτώσεις θα ήταν δυσανάλογες προς τον επιδιωκόμενο στόχο.».
Άρθρο 2
Το παράρτημα του κανονισμού (ΕΚ) αριθ. 1555/96 αντικαθίσταται από το παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Σεπτεμβρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Αυγούστου 2006.

Labels: 3
17
15